- Hindi News
- National
- ‘रघुवंशी की कार्यशैली से न्यायिक व प्रशासनिक अधिकारियों का जिले में सामंजस्य बना रहा’
‘रघुवंशी की कार्यशैली से न्यायिक व प्रशासनिक अधिकारियों का जिले में सामंजस्य बना रहा’
जिला एवं सत्र न्यायाधीश एसके रघुवंशी की सेवानिवृत्ति एवं होशंगाबाद के कुटुंब न्यायालय के प्रधान न्यायाधीश के रुप में पदस्थापना होने पर शुक्रवार शाम को जिला अभिभाषक संघ ने समारोह आयोजित किया। मुख्य अतिथि प्रभारी जिला एवं सत्र न्यायाधीश डॉ. जेसी सुनहरे ने कहा रघुवंशी की सहजता, सरलता एवं मार्गदर्शन से धार जिले के सभी न्यायाधीशों को कार्य करने के बेहतर अवसर प्राप्त हुए है।
विशेष अतिथि कलेक्टर श्रीमन शुक्ला ने कहा रघुवंशी की कार्यशैली की वजह से न्यायिक एवं प्रशासनिक अधिकारियों का जिले में सामंजस्य बना रहा। जिसके कारण लोक अदालत जैसे महत्वपूर्ण कार्यों का निर्वहन बड़ी आसानी से हो सका। अध्यक्षता जिला अभिभाषक संघ अध्यक्ष हितेष ठाकुर ने की। अतिथि एसपी वीरेंद्र सिंह, जिला न्यायाधीश एवं उपभोक्ता फोरम के अध्यक्ष वीरेंद्र पांडे, अभिभाषक वल्लभ विजयवर्गीय, सुरेश राजपुरोहित, पुरुषोत्तम हिरवले आदि ने भी संबोधित किया। स्वागत भाषण जिला अभिभाषक संघ के उपाघ्यक्ष संजय अग्रवाल ने किया। आभार सहसचिव अश्विन जोशी ने माना। संचालन सचिव आनंदीलाल व्यास ने किया।
धार. अभिभाषक संघ ने समारोह का आयोजन किया।
tgl_Latn sot_Latn hin_Deva hin_Deva hin_Deva hin_Deva hin_Deva